མི་ཚང་མ་གཅིག་པ་མིན་པས།མི་ཁ་ཤས་ངར་ལངས་ཏེ།ཁོང་ཁྲོ་རབ་ཏུ་ཟ་བ།ཁ་ནས་ཚིག་རྩུབ་སྨྲ་བ།གཤེ་གཤེ་གཏོང་བ།སྤྱིར་ཁོང་ཚོར་དེ་འདྲ་བྱེད་རྒྱུའི་ཐོབ་ཐང་མེད་ན་ཡང།ངན་ལན་མི་སློག་པར་མ་ཟད།གང་འཇམ་འཇམ་དང་།འཛུམ་དམུལ་དམུལ་བྱེད་པ།སོ་སོ་རང་ལ་བཤད་ཀྱི་མེད་པའི་བསམ་བློ་ཁུར་ནས་ཞབས་ཞུ་བྱེད་དགོས།དཔེར་ན།འགྲེལ་བཤད་འདི་ལྟར་རྒྱག་དགོས་ཏེ།ཁྱེད་ཀྱི་དཀའ་ངལ་ཤེས་སོང་།ཏོག་ཙམ་ལྷོད་ལྷོད་བྱོས་དང་།ངས་རོགས་པ་བྱེད་དགོས།ད་དུང་ཕར་ཕྱོགས་ཀྱིས་མ་ཉན་པར།མུ་མཐུད་ནས་སྐད་མགོ་ཇེ་མཐོ་དང་།གཤེ་གཤེ་ཇེ་མང་དུ་སོང་བ་ཡིན་ན།ལྟ་རྟོག་པའམ་འགོ་འཛིན།ཡང་ན།སྦྱིན་བདག་ལ་སྐྱབས་བཅོལ་དགོས་པ་ལས་ངོ་རྒོལ་བྱ་མི་རུང་ངོ་།།